L 20/42 Den Europæiske Unions Tidende 27.1.2015 AFGØRELSER RÅDETS AFGØRELSE (EU) 2015/116 af 26. januar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 300, stk. 3, og artikel 305, under henvisning til Rådets afgørelse 2014/930/EU af 16. december 2014 om Regionsudvalgets sammensætning (?), under henvisning til indstillingerne fra hver enkelt medlemsstat, og ud fra følgende betragtninger: (1) — I henhold til artikel 300, stk. 3, i traktaten om Den Europæiske Unions funktionsmåde (TEUF) er det en betingelse for at blive medlem af eller suppleant til Regionsudvalget, at vedkommende ud over at være repræsentant for en regional eller lokal myndighed enten skal være valgt til en regional eller lokal myndighed eller være politisk ansvarlig over for en valgt forsamling. (2) — Ifølge artikel 305 i TEUF beskikkes Regionsudvalgets medlemmer samt et tilsvarende antal suppleanter af Rådet for fem år efter indstilling fra hver enkelt medlemsstat. (3) — Eftersom mandatet for medlemmerne af og suppleanterne til Regionsudvalget udløber den 25. januar 2015, bør der beskikkes nye medlemmer og suppleanter. (4) — Denne beskikkelse vil på et senere tidspunkt blive fulgt op af en beskikkelse af de øvrige medlemmer og suppleanter, hvis kandidatur ikke er blevet meddelt Rådet før den 22. januar 2015 — VEDTAGET DENNE AFGØRELSE: Artikel 1 Følgende medlemmer og suppleanter beskikkes til Regionsudvalget for perioden fra den 26. januar 2015 til den 25. januar 2020: — som medlemmer beskikkes de personer, der for hver medlemsstat er opført på listen i bilag I — som suppleanter beskikkes de personer, der for hver medlemsstat er opført på listen i bilag II. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den 26. januar 2015. På Rådets vegne E. RINKEVIÆS Formand () EUTL 365 af 19.12.2014, s. 143.